עמירם גולדבלום

עמירם גולדבלום (נולד ב-22 בדצמבר 1945) הוא כימאי, פרופסור אמריטוס לכימיה תרופתית במחלקה לחומרי טבע בבית הספר לרוקחות שבפקולטה לרפואה של האוניברסיטה העברית בירושלים ופעיל שמאל ישראלי. עומד בראש המעבדה למידול מולקולרי ותרופות במרכז למחקר תרופות באוניברסיטה. נמנה עם מייסדי תנועת "שלום עכשיו", והיה חבר במועצה הבינלאומית של הקרן החדשה לישראל עד 2020. גולדבלום נולד בראש פינה, בן לתמר ונתן גולדבלום, בקטריולוג ישראלי, יוצר החיסון נגד שיתוק ילדים בישראל וחתן פרס ישראל למדעי החיים לשנת 1988. אמו הייתה חברה בתנועת הנוער של בית"ר ובאצ"ל. החונך שלה היה אליהו מרידור. במהלך מלחמת העצמאות עברה המשפחה לחיפה. בין 1970–1979 שימש (בשם עמירם אילון) קריין חדשות ומגיש תוכנית ג'אז ומוזיקה קלאסית בקול ישראל. במלחמת יום הכיפורים לחם בחזית הדרומית במסגרת גדוד חרמ"ש 86 שסופח לחטיבה 460, ובין השאר השתתף בקרב העיר סואץ. גולדבלום למד בחוגים פיזיקה וכימיה של האוניברסיטה העברית בירושלים; עם מוריו נמנו ארנסט דוד ברגמן ורפאל משולם. לאחר קבלת דוקטורט באוניברסיטה העברית בכימיה אורגנית, המשיך לפוסט דוקטורט בפריז ובקליפורניה. גולדבלום הצטרף לסגל האוניברסיטה העברית ב-1979. כעבור 10 שנים מונה לפרופסור חבר לכימיה תרופתית, וב-2010 קודם לפרופסור מן המניין. עבודת המחקר שלו עוסקת בפיתוח תרופות חדשות למחלות רבות, בהן סרטן, סוכרת, השמנה ומחלת אלצהיימר, וכן במחקר לשיפור הגלולה למניעת הריון. ב-2015 פרש לגמלאות כפרופסור אמריטוס. הוא ממשיך בפעילותו המדעית באוניברסיטה. גולדבלום פיתח אלגוריתם (Iterative Stochastic Elimination) לפתרון בעיות קומבינטוריקה מורכבות בפיתוח תרופות והוא נמנה עם המייסדים והדירקטורים של שתי חברות הזנק, ריביוטיקס ופפטיקום, שהוקמו על בסיס מחקריו. ב-2000 זכה בפרס של החברה האמריקאית לכימיה, על מאמר בכימיה חישובית שפרסם יחד עם תלמידו, מאיר גליק. גולדבלום נמנה עם יוזמי צירופה של ישראל למיזם SESAME לשיתוף פעולה מחקרי בין מדינות המזרח התיכון. ב-2017 זכה לפרס קיי לחדשנות מדעית. במאי 2019 פתחה חברת המחקר השימושי Fraunhofer (אנ') מגרמניה את אחד משני מרכזי המחקר הראשונים שלה בישראל במעבדות של גולדבלום ושל פרופ' גרשון גולומב. ב-13 ביולי 2008 שידרה חברת החדשות של ערוץ 2 ידיעה של עמית סגל, המייחסת לגולדבלום מעורבות בהחזרה לעבודה במחלקתו של דוקטורנט שהורשע בחברות בארגון טרור. גולדבלום הגיש תביעת דיבה, ובפשרה הוסכם שחברת החדשות תפרסם הבהרה שלפיה הידיעה שגויה ותתנצל על כך. לאחר שבערוץ 7 פורסמה ידיעה דומה, הגיש גולדבלום תביעת דיבה גם נגדו, ובפשרה שהושגה הוסכם שערוץ 7 יפצה את גולדבלום ויפרסם התנצלות. גולדבלום נמנה עם מייסדי תנועת שלום עכשיו, היה פעיל מרכזי בתנועה, וכיהן כדוברהּ במשך 20 שנים, החל מ-1980. ב-1983 עמד לצד אמיל גרינצווייג בהפגנה שבה נרצח, מול משרד ראש הממשלה. הוא היה חבר במועצה הבין-לאומית של הקרן החדשה לישראל. באפריל 2020 החליט לפרוש, "כדי שלא לספק לשקרנים מימין הזדמנויות לפגוע בקרן". גולדבלום חבר בוועד הציבורי לסיוע הומניטרי לעם הסורי. במערכת הבחירות לכנסת ה-18 הוצב במקום ה-96 ברשימת התנועה החדשה מרצ, ובמערכת הבחירות לכנסת ה-19 הוצב במקום ה-87 באותה מפלגה. גולדבלום מפרסם מאמרים, בעיקר בעיתון הארץ, ומנהל בלוג בשם "שמאלית מוחצת". הוא מבקר נחרץ של הימין, של המתנחלים ושל תומכיהם האוונגליסטים בארצות הברית. ב-2 באוקטובר 2015, בעקבות רצח בני הזוג הנקין בפיגוע ירי לעיני ילדיהם, פרסם סטטוס בפייסבוק המכנה את המתנחלים "חיילי טרור" ומציע לאסור בחוק גידול ילדים בהתנחלויות. באותו סטטוס גינה את הדת היהודית, שלדבריו "מחסלת את כולנו". ב-2017 כתב בפייסבוק ש"כל מתנחל הוא טרוריסט בהגדרה". בפברואר 2020 כתב בעמוד הפייסבוק שלו ש"הפורעים הטרוריסטים מההתנחלויות פוגעים יומיום בתושבים הפלסטינים", וקרא לפלסטינים "להקים מיליציות חמושות שיגנו על הכפרים והעיירות שלהם מול המתנחבלים". הפוסט הוסר על ידי פייסבוק כעבור שעות אחדות. במרץ 2015 כתב, במסגרת דיון בפייסבוק על פעילות תנועת "אם תרצו" באוניברסיטה, "'אם תרצו' התנועה הפשיסטית והמציירת פוסטרים בסגנון נאצי". במחאה על כך הפריעו אנשי "אם תרצו" לשיעור שלו באוניברסיטה, ובעקבות זאת השעתה האוניברסיטה את פעילות תא הסטודנטים של "אם תרצו" למשך חודש. במאי 2019, בעקבות העלאת אתר של "אם תרצו" ובו מעקב אחר התבטאויות פוליטיות של מרצים המזוהים עם השמאל, קרא בתגובית באתר הארץ לאנשי 'אם תרצו' "כלבים נאצים" וכתב: "מעכשיו אני מתחייב - אצלם כל חלאה של 'אם תרצו' בקמפוסים שבהם אני מסתובב, ואפרסם - ככל האפשר - עם שמות. שהמורים יידעו את מי אסור לקבל ללימודים מתקדמים". הנהלת האוניברסיטה העברית בירושלים גינתה את הדברים, נזפה בגולדבלום והזהירה אותו כי אם יפעל להגשים את התבטאותו לא יוכל להמשיך ללמד בה. גולדבלום עצמו התנצל והודיע כי מעולם לא התכוון לפעול ברוח ההתבטאות. בדצמבר 2015 העלה גולדבלום לפייסבוק פוסט עם דיוקנה של שרת המשפטים איילת שקד כשידיה נוטפות דם וברקע תמונה של גופות; בפוסט נכתב "אילת שקד - ידיך דמים מלאו!"; זאת, משום שאחד התורמים לקמפיין שלה, סרג' מולר, מכר לדבריו נשק לרוצחים בסיירה לאון ובדרום אמריקה. גולדבלום מאמין שבישראל חיים שני עמים יהודיים, שהמשותף להם הוא השפה העברית – ותו לא. בסוף פברואר 2020 פרסם פוסט שבו טען כי מסתירים מהציבור כי נגיף קורונה 2019 "מתפשט במהירות בישראל מאז שקבוצת קוריאנים ביקרה במערת המכפלה". כדי למנוע זאת קרא לחסום ערים ושכונות חרדיות בישראל. גולדבלום צירף מפה ובה "מסלול ההתפשטות" כביכול ממערת המכפלה אל הריכוזים החרדיים בישראל. האוניברסיטה העברית גינתה את דבריו וקבעה שהם מבישים וגזעניים. בתגובה פרסם גולדבלום מאמר במעריב שבו הגדיר את מי שתקף אותו – מתקרנפים, בורים או רעי לב. בספטמבר 2020 הגיש נגדו העיתונאי עמית סגל תביעת דיבה, על שכתב בפייסבוק שסגל "הצדיק את רצח רבין". התביעה הסתיימה בפשרה, שבה חויב גולדבלום לפרסם התנצלות, לשלם לסגל 5,000 ש"ח ולתרום 7,500 ש"ח לעמותת "מקימי". במאי 2021 נמנה עם החותמים על מכתב המופנה לבית הדין הפלילי הבין-לאומי בהאג בנוגע לשלטון הישראלי ביהודה ושומרון, ובו קריאה לבית הדין שלא לסמוך על הגופים הרשמיים של מדינת ישראל, ולחקור בעצמו את הנעשה. ביולי 2023 כינה בחשבון הפייסבוק שלו את חבר הכנסת צבי סוכות: "אחד מאויבי המדינה שצריך להדביר". גולדבלום היה נשוי לישראלה (לבית ויינשטיין) מ-1967 עד מותה ב-2006, ולזוג נולדו שני ילדים. אחד מילדיו, דן, שירת בסיירת מטכ"ל ונפצע קשה באסון צאלים ב'. בתו, מאיה, שירתה אף היא בסיירת מטכ"ל[דרוש מקור]. הוא נישא בשנית לעידית עמיחי. על שמה של ישראלה גולדבלום הוקמה "קרן ישראלה". Prof. Amiram Goldblum, באתר האוניברסיטה העברית בירושלים (באנגלית) עמירם גולדבלום, ברשת החברתית פייסבוק עמירם גולדבלום, באתר dblp Peace Now Leader “People Think I’m An Idiot”, The Jewish Press, July 20th, 2001 פרופ' עמירם גולדבלום - ריאיון ליעקב אייכלר בערוץ הכנסת על פרס נובל בכימיה 2013, באתר יוטיוב מאמרי עמירם גולדבלום, באתר "הארץ" "שמאלית מוחצת" - הבלוג של עמירם גולדבלום באתר "הארץ" עמירם גולדבלום באתר הכר את המרצה Amiram Goldblum, באתר academia.edu (באנגלית) Molecular Modeling and Drug Design Group, באתר בית הספר לרוקחות של האוניברסיטה העברית בירושלים (בארכיון האינטרנט) דבורי בורגר, ‏טופס האפסנאות נשמר בתנאים של בית מרקחת 40 שנה, שריון 45, יוני 2014, עמ' 84, באתר "יד לשריון" עמירם גולדבלום, באתר של האוניברסיטה העברית בירושלים Noa Stern and Amiram Goldblum, Iterative Stochastic Elimination for Solving Complex Combinatorial Problems in Drug Discovery, Israel Journal of Chemistry, Volume 54, Issue 8-9, pages 1338–1357, August 2014 עמירם גולדבלום(הקישור אינו פעיל, 23.12.2019) באתר הפקולטה לרפואה, האוניברסיטה העברית מידע על החברה Our Team, באתר פפטיקום Symposium on Emerging Computational Technologies August 2000, Washington D.C. התפתחות דרמטית בשיטות לגילוי תרופות Fraunhofer Project Center for Drug Discovery and Delivery @ Hebrew University of Jerusalem, Israel, Fraunhofer תביעת פרופ' גולדבלום: ערוץ 2 יפרסם הבהרה, באתר העין השביעית, 10 במאי 2009 הבהרה בנוגע לפרופ' עמירם גולדבלום, "חדשות 2", 8 ביוני 2009 אורן פרסיקו, מידע כוזב, באתר העין השביעית, 18 ביולי 2013 לילי גלילי, שלום עכשיו: "ביטוי למדיניות חלשה", באתר הארץ, 8 באוגוסט 2002 חברי המועצה הבינלאומית, הקרן החדשה לישראל פוסט של עמירם גולדבלום בפייסבוק, 24 באפריל 2020 ועד סיוע לעם הסורי מחר יום הסולידריות הבינלאומי עם העם הסורי ובישראל אנשי ציבור יהודים וערבים הקימו ועד לסיוע הומניטרי לעם הסורי, באתר דע"ם רשימת המועמדים לכנסת, באתר נבו מרצ, באתר ועדת הבחירות המרכזית לכנסת ה-19 שמאלית מוחצת, בלוג של עמירם גולדבלום בעיתון הארץ עמירם גולדבלום, האוונגליזם והמשיחיות היהודית: כסף עכשיו, דם בעתיד, באתר הארץ, 9 ביולי 2019 פוסט של עמירם גולדבלום בפייסבוק, 2 באוקטובר 2015 שלמה פילבר, מנכ"ל משרד התקשורת שנחקר עתה בפרשת בזק, בעמוד הפייסבוק של עמירם גולדבלום הלל ביטון - רוזן, מרצה באוניברסיטה העברית קורא להקמת מליציות ערביות כנגד מתיישבים, באתר ערוץ 20, 4 בפברואר 2020 כרמל ליבמן, ‏המרצה שקרא להקמת מיליציות פלסטיניות חמושות לחדשות 12: "זכותם להגן על עצמם, המתנחלים הם טרוריסטים בהגדרה", באתר ‏מאקו‏, 4 בפברואר 2020 רעות וילף, פרופ' באונ' העברית השווה בין 'אם תרצו' לנאצים, באתר nrg‏, 14 במרץ 2015 ירדן סקופ, האוניברסיטה העברית השעתה את פעילות תא 'אם תרצו' לחודש, באתר הארץ, 2 באפריל 2015 ישי פרידמן, ‏מרצה בעברית: אפעל שפעילי 'אם תרצו' לא יתקבלו ללימודים מתקדמים, בעיתון מקור ראשון, 30 במאי 2019 בג"ץ 1/20 אם תרצו – ציונות להיות או לחדול נ' שר החינוך ואחרים, ניתן ב־4 בנובמבר 2020 דנה סומברג, ‏מרצה באונ' העברית: "שקד חלאה ניאו נאצית", באתר מעריב אונליין, 28 בדצמבר 2015 עמירם גולדבלום, חוץ משפה, לא נותר ליהודים כאן מהמשותף, באתר הארץ, 5 בדצמבר 2019 נועם (דבול) דביר, "לחסום ערים ושכונות כדי למנוע הפצת קורונה", באתר ישראל היום, 24 בפברואר 2020 עמירם גולדבלום, ‏סכנת המכפלה: מדוע קראתי לבודד יישובים חרדיים בגלל הקורונה?, באתר מעריב אונליין, 8 במרץ 2020 איתמר ב"ז, לא הצדיק את רצח רבין, באתר העין השביעית, 15 בדצמבר 2020 ניר חסון, כ-180 מדענים ואנשי רוח מישראל פנו להאג: אל תאמינו לרשויות בנוגע לחקר פשעי מלחמה, באתר הארץ, 6 במאי 2021 כ-180 מדענים, אנשי רוח ואישי ציבור מישראל פנו להאג: אל תאמינו לרשויות בנוגע לחקר פשעי מלחמה - חדשות רוטר, באתר Rotter.net הפרופ' במתקפה על הח"כ מעוצמה יהודית: "אויב מדינה שצריך להדביר", באתר עכשיו 14, 12 ביולי 2023 אורי דרומי, סביב שולחן האוכל שלה נולדה "שלום עכשיו", באתר הארץ, 23 בינואר 2007 פרס ע"ש ישראלה, באתר "חותמים מחדש"